"अदान्तं दमयित्वा मां मार्गे संस्थापयन स्वयम्।
 अशें सुंदर मंत्र आसात. मौजीबंधन म्हणल्यार बुद्धी तेज जावपा खातीर केल्ले व्रत. हे गिन्यान मेळोवपाची, ही जी शक्त मेळोवपाची, ही जी भंग न जावपी स्मरणशक्ती मेळोवपाची, त्या खातीय ब्रह्मचर्य जाय. ब्रह्मचर्या बगर मन एकाग्र जायना. ब्रह्मचर्य म्हणल्यार सगळ्या इंद्रियांची शक्ती एका ध्येयार केंद्रीत करप. भिंगातल्यान सुर्याचीं किरणां पुंजावन जे तरेन कीट फुलयतात, तेच तरेन सगळ्याक वचपी इंद्रियांची शक्त एके कडेन हाडून तिच्यांतल्यान अद्भूत तेज निर्माण करप म्हणल्यार ब्रह्मचर्य. भारतीय संस्कृतायेन ब्रह्मचर्याचें व्हडपण सांगलां. ब्रह्मचर्य म्हणल्यार कितें? ब्रह्मप्राप्ती जावपा खातीर जी वागणूक दवरपाची, ती वागणूक म्हणल्यार ब्रह्मचर्य. ब्रह्म मेळोवपा खातीर केल्लें आचरण म्हणल्यार ब्रह्मचर्य. ब्रह्म म्हणल्यार कितें? ब्रह्म म्हणल्यार आपलें ध्येय. आपणाक जें सगळ्यांक वयलें दिसता तें आपलें ब्रह्म. जाच्या खातीर जगचें वा मरचें अशें दिसता तें आपलें ब्रह्म.
 (फुडें चालू...)
मूळ लेखकः साने गुरुजी,
खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 